钦定古今图书集成/理学汇编/文学典/第105卷 > 冯承芳
## 钦定古今图书集成/理学汇编/文学典/第105卷 > 冯承芳

按《广西通志》：“承芳，苍梧人。其先桂林人，移居遂家焉。
学问博洽，才识明敏。登嘉靖癸未进士，授工部都水
司主事。河决昌平，震惊陵寝，上怒甚，议处部堂。主司
以承芳廉慎素著，得褫职归。林下二十有馀年。所著
有《静观录》《桂山吟稿》。”

===黄良卿===按《云南通志》：“良卿，字延生，号硐山，江西人。博学能诗。
嘉靖间游宜良，乡人延为师，一时士大夫多出其门。”